बिजली के तार टूटे; दोपहर में झुकने के बाद खाली कर दिया गया था
Delhi Building Collapse Video Footage Update दिल्ली के विजय पार्क इलाके में बुधवार को 5 मंजिला मकान भरभराकर गिर गया। यह करीब 20 साल पुराना था
दिल्ली के विजय पार्क इलाके में बुधवार को 5 मंजिला मकान भरभराकर गिर गया। यह करीब 20 साल पुराना था। दोपहर लगभग 12 बजे यह अचानक झुक गया था, जिसके बाद मकान को खाली कर दिया गया था।
हालांकि, किसी भी तरह के नुकसान की अभी तक कोई जानकारी नहीं आई है, लेकिन आसपास के कुछ मकान क्षतिग्रस्त हो गए हैं।
मलबा खाली करने के लिए टीम जुटी 
दिल्ली पुलिस और दमकल की टीम मौके पर पहुंच गई है। मलबा हटाने का काम किया जा रहा है। मकान गिरने से आसपास के बिजली के तार भी टूट गए हैं, जिसे रिपेयर करने का काम किया जा रहा है। जब मकान गिरा उस दौरान नीचे कुछ वाहन भी खड़े थे, जो मलबे की चपेट में आ गए। उन्हें भी निकाला जा रहा है।
मकान गिरते ही लोग इधर-उधर भागे 
मकान गिरने के वीडियो सोशल मीडिया पर वायरल हो रहा है। इसमें एक 29 सेकंड का वीडियो भी है, जिसमें देखा जा सकता है कि 5 सेकंड में पांच मंजिला मकान जमीदोज हो गया। घर के गिरते ही मौके पर मौजूद लोग खुद को बचाने के लिए इधर-उधर भागने लगे। हालांकि, किसी भी तरह के नुकसान की कोई जानकारी नहीं है।
बिल्डिंग गिरने से जुड़ी भास्कर की ये खास खबरें भी पढ़ें...
1. दिल्ली में आग लगने से ढह गई तीन मंजिला बिल्डिंग 
नॉर्थ दिल्ली में पुलबंगश मेट्रो स्टेशन के नजदीक जयपुर गोल्डन ट्रांसपोर्ट कंपनी के वेअरहाउस की बिल्डिंग में आग लग गई। सूचना मिलते ही फायर डिपार्टमेंट ने 18 फायर ब्रिगेड आग पर काबू पाने के लिए मौके पर भेज दिए। आग को बुझाया जा रहा था तभी अचानक से तीन मंजिला बिल्डिंग ढह गई है। पूरी खबर पढ़ें...
2. चीन में अचानक गिरी 8 मंजिला बिल्डिंग
चीन में अचानक एक बिल्डिंग भरभराकर गिर गई। चीन के सेंट्रल प्रांत हुनान के शहर चांगसा में हादसे का शिकार हुई 8 मंजिला बिल्डिंग के अंदर होटल और सिनेमाघर चल रहे थे। इस हादसे के बाद बिल्डिंग की जगह के सामने सड़क में भी एक बेहद गहरा गड्ढा बन गया है। पूरी खबर पढ़ें...